Lo-Renz-O/malagasy-sentence huggingface dataset:
Na eo aza ny lalàna ifampifehezana dia tsikaritra fa misy foana ireo mania izay saika antony ara-piarahamonina hatrany no mahatonga izany. Ny tale lefitry ny sekoly dia nanambara tamin’ny fifampiresahana nifanaovanay fa noho ny zava-misy eto mahitsy dia mila ho ny 50 ’ny mpianatra no maditra 80. Ny zava-misy tiany ambara dia ny maha-tanàn-dehibe ny toerana ka mirona any amin’ny rendrarendra entiny ny mpianatra sasany. Raha nanontany ny tiany holazaina amin’ny hoe maditra izahay dia ny fironan’ny mpianatra any amin’ny zava-mahadomelina toy ny sigara na rongony na toaka indrindra ny ankizilahy ; sy ny firosoan’ny mpianatra eo amin’ny sehatry ny fitiavana no nambarany. Misy amin’ireo mpianatra no miafina mifoka sigara, ohatra, any amin’ny trano fivoahana mandritra ny fianarana. Ny eny ivelany tsy hay lazaina intsony. Hany ka na dia ao an- dakilasy aza ny sasany amin’ireny mpianatra ireny dia tsy mifantoka amin’ny fianarana ny sainy, mitabataba. Na izany aza, ny mpianatra mamalivaly mpampianatra tsy dia tsikaritray loatra nandritra ny firotsahana an-tsehatra ary tsy dia nasian’ny tompona andraikitra resaka loatra. Tena mbola olana araka izany ny lafiny fitsipi-pifehezana izay hohalalinintsika misimisy kokoa ao amin’ny fizarana fahatelo ao amin’ny iainan’ny mpianatra ny lafiny fitsipî- pifehezana.
Ny vokatra ankoatra izay dia mahasahirana ny mponina avokoa ka mahavoatery azy hanafatra avy any ivelany toy ny avy any anjeva, merikanjaka, miadanandriana, hatrany anjiro sy ny manodidina aza, eny hatrany ambatomanoina mihitsy aza. Mahatratra hatramin’ny 1076ha21 ny totalin’ny tany voavoly ankehitriny ary ny 680ha amin’ireo no tanimbary sy lemaka hararaotina holazaina eto ary ny olan’ny fanananan-tany izay mpahazo ny ankamaroan’ny tany an-dalam-pandrosoana. Isan’ny mizaka izany mantsy ny kaomina ambanivohitra manjakandriana. Maro amin’ny olona, na ny tany iorenan’ny trano onenany aza tsy ananany taratasy mazava milaza ny maha azy azy. Tsy mahagaga raha mitombo ny ady tany ao an-toerana. Ary ady tena ratsy tokoa ity adin’ny rariny sy ny hitsiny ity, satria tsy mampifandevi-maty ny mpihavana maro mihitsy ny nikarakara hatrizay milaza fa azy ny tany, ny manana taratasy kosa, tsy fantatra mazava izay nahazoany azy na ara-dalàna na tsia, miziriziry fa manana porofo. Olana amin’ny ankamaroan’ny tontolo ambanivohitra rehetra io eto madagasikara. Efa nambaran’ny robert dubois izany ny olombelona no mamolaka ny tontolo, ny tany sasany na dia tsy ampiasaina sy efa kotra aza dia misy tompony. Ny taranak’ilay nitatatra azy voalohany indrindra ihany, ohatra, no tompon’ny honahona izay tsy nivoly nandritra ny taona maro. Ny havoana rotiky ny doro tanety mbola azon’ny zanaka na zafikely takina. Miteraka firaisana hafakely eo amin’ny tany sy ny mpikarakara azy ny asa ; vavolombelon’ny mpiasa ny bainga 22 iii-2-ny fiompiana tsy dia misy olona manao azy ho antom-pivelomana loatra any an-toerana. Eo ihany ny hala-botry izay tena mirongatra mihitsy, indrindra rehefa manakaiky ny andro fety ka mahatonga ny olona ho kivy ambony ihany. Fa eo indrindra koa ny tsy fahavaran’ny olona azy, ny maraina alohan’ny hiasa sy ny hariva avy miasa no atokany
Néanmoins, tout en tenant compte de tous ces aspects, la mise en uvre de la feffi dans les établissements scolaires peut-elle effectivement constituer une solution définitive à tous ces problèmes auxquels le monde éducatif traverse? 10 sandrine dauphin , le travail social de quoi parle-t-on ? , dans information social, n 152, 2009, page 02
Amin’izany kosa ny filamatra nataony dia ny mbola hanompo fa tsy hotompoina nasehony tamin’ny alalan’ny fiaimpiainany andavanandro, ohatra, fa tena mahaleo tena i nampoina eo amin’ny fiatrehany ny fiainany. Vitany ny mikarakara ny sakafon’ny ankohonany na dia eo am-pandriana aza izy, ka ny vy faraingo hisintonany ireo fitaovana ampiasainy no tsy miala eo akaikiny. Nivelona tamin’ny asa tanana fandrariana rofia koa i nampoina, ary betsaka ny olona tonga ao aminy mividy ny asa tanany. Eo am-pandriana hatrany no hanatanterahany izany asa izany. Izany finiavany sy herim-po nananan’ny mpanoratra izany dia nentiny indrindra hanasoavana ny ankohonany sy ny fianakaviany sy ny mpiara-belona aminy. Hita taratra ao anaty asa soratr’i nampoina rahateo izany finiavana hanompo ny manodidina azy izany, ka teo amin’ny fiainam-pitiavany, ohatra, dia noheveriny fa tsy ny vola aman- karena na ny hatsaran-tarehy amam-bika no antony hitiavany ny olon-tiany fa ny fanantanterahana ny didin’andriamanitra hoe ny fitiavana no lehibe indrindra toy izao ny tononkalo nanehoany izany.
Tamin’ireo zanany tokoa izy. Ny tononkalo vavaka sy ho an’ny zanako 150 dia ahitana ny fiahiany ireo zanany. Nahavatra nitalaho sy niangavy an’andriamanitra mihitsy izy mba hananan’ireto zanany saina mahay mifankatia, tsy hanana disadisa fa hahay hifanaraka sy hifanaja tanteraka. Ny zoky hikatsaka izay hahasoa ny zandry ary ny zandry ho mpanoa sy mpankasitraka, araka izay hita ao amin’ny vavaka andininy 1 2. Andriamanitra ô! Ny zanako dia i rado sy narindra omeo saina dieny izao hahay hifankatia indrindra.
Laka vii ny mifampipaika 174 rehefa lehibe mahatratra 16 taona ny zaza, dia tsy ampy azy intsony ny firesahana fanao isan’andro, fa mila asa hitondra azy hanao sain-dahy izy, ka ny mifampipaika hevitra no tsara indrindra amin’izany atao misy dimy lahy izy na enina, no mivory amin’ny fitoerana anankiray mendrimendrika sady malalaka, atrehin’olon-kendry afaka hanala olana izay hevitra tsy afak’izy ireo. Hipoitra ho hita ho azy amin’izany ny fihetsehan-tsaina samy hafa, fomban’ny mpandaha-teny malagasy.
Indray, araka ny hita tao amin’ny cahier de texte sy tany amin’ny leson’ny mpianatra, dia tsy nanao lesona momba ny famakafakan-kevitra tao amin’ny ta 10, fa mpampianatra hafa no nanao izany tamin’ny fidirana. Ny volana novambra izy no nanomboka nampianatra ny ta 10, saingy tonga dia lesona no nataony, ary fampiharana taty aoriana. Ny 21 sy 23 ôktôbra 2010 kosa izy no nampianatra ny famakafakan-kevitra tao amin’ny td 9. Ora 3 no nanatanterahany ny fampianarana famakafakan-kevitra.
Tsy misy ny fampandrosoana vanona raha tsy tomombana ara-pahasalamana ny olona. Ny vatana tomady no manosika ny saina ho tia karokaroka. Noho izany, tsy azo atao ambanin-javatra ity fahasalamana ity. Na dia fiarahamonina mbola mandala ny nentin-drazana aza ny mponina ao antsahabe-atsinanana dia efa mampifanaraka izany amin’ny fandrosoana izy ireo. Hita ao an-toerana ny fitsaboana nentin-drazana nefa tsy manaka azy ireo tsy hanatona ny tobim-pahasalamana koa anefa izany toy izay hita amin’ny fiarahamonina hafa koa. Aretina mpahazo ny olona matetika any amin’iny faritra iny ny fivalanana, tazo ary ny ira infection respiratoire aigue ny olana atrehin’izy ireo amin’izany, ankoatra ny halaviran-dalana dia eo koa ny halafosan’ny vidim-panafody. Eny amin’ny mpivarotra enta-madinika eo an-toerana no ahitana ny fanafody vonjy maika toy ny paracétamol sy nivaquine izay hita fa tsy manara-penitra ny fivarotana azy. A- ny fitsaboana nentin-drazana
Ny endrika ivelany ireo toe-javatra rehetra tsikaritry ny sofina eo am-piatrehana ny fanatontosana ny zafindraony no heverinay ho tokony hasongadina ao amin’ny endrika ivelany, toy ny voambolana ampiasaina, ny fomba fiteny sy ny filazan-javatra, , izany hoe raha aravona dia ny fomba fanehoan-kevitra mbamin’ny fomba fandrafetana sy ny sarin- teny ao anatin’ny vakodrazana.
Mampanao cours ho an’ny mpianany ny ankabeazan’ny mpampianatra. Andoavan’ny ankizy vola ireny cours ireny amin’ny ankapobeny. Misy ankizy tena tsy manam-bola hanaovana izany anefa. Efa misy ihany koa mpampianatra vitsivitsy mampanao fampianarana maimaim- poana ny mpianany tsy ankanavaka, ivelan’ny ora fianarana mba hanatsarana ny voka-panadinana. Ny fahafaham-po aterak’izany eo amin’ny tenany no tambiny azo avy amin’izay fihetsika izay. Azo lazaina anefa fa tsy maimaimpoana velively ny asa tahaka izany, satria, ny soa atao hono levenam-bola. Ny faneken’ny mpampianatra hanome fampianarana maimaim-poana ny mpianany ankoatry ny ora mahazatra, dia hampihena ny fotoana lanilanian’izy ireo foana any ivelany. Hihena ny tahan’ny famerenan-taona, satria hihatsara ny voka- panadinana. Hihena toy izany ihany koa, ny isan-jaton’ny mpianatra mitsoaka an- daharana an-tsekoly. Ho voatsimbina manokana amin’io hetsika io ny ankizivavy izay be fahavalo manakantsakana eo amin’ny fanatontosana ny fianarany.
Maneho io resak’izy roa io fa tia mitety firenena maro ny malagasy, ary misy mihitsy aza ireo manorim-ponenana any ivelany. Miankina be dia be amin’ny hoenti-manana moa izany. Te hilaza ihany koa ny mpanoratra fa tsy dia hoe olona sahirana avokoa akory ny malagasy rehetra fa misy tokoa ny afaka mivelona tsara any amin’ireo firenena ambara fa matanjaka toa an’i etazonia, indrindra fa raha teratany avy ao amin’ilay firenena ny andefimandriny. Tahaka izany i nivo. Sendra izay vady vahiny tsara sy be fandeferana, ary tena tia azy ihany koa moa izy. Nanahy ihany izy sao hisy handroba izy mivady noho ny harena ananany, kanefa moa dia teny feno fanomezan-toky no nasetrin’ny vadiny izay hervé aza dia miferinaina loatra ry nivo a! Eto aho hiaro anareo sy mama araka izay azoko hatao. Nivo asa tokoa ry hervé na tampotampohan’ny vao manan-karena aho, fa mitaintaina foana aho fa hoe sao hisy handroba isika. Tsy mety afaka ato amiko ny fitaintainana, eny fa na dia azo lazaina fa efa tena valovotaka eto amerika aza aho. Mahatsiaro ilay fitenenana malagasy aho hoe ny manan-karena mandry tsy lavo loha, fa ny mahantra torimaso mamy.
Ny haikirakira ny teny dia mifandraika amin’ny fahafehezana ny feo, ny voambolana, ny fifehezanteny. Ireto avy izany ny fahaizana mifandraika amin’ny feo mpianatra mahay manavaka sy manonona ny teny araka ny fenitra tokony ho izy. Ohatra mandritra ny fanaovana vakiteny na rehefa manazava hevitra ny fahaizana mifandraika amin’ny voambolana sy ny hevi-teny mpianatra manan-karena voambolana ka mahay mampiasa sy mahazo izany mifanentana amin’ny hevitra ambarany no tanjona kendrena. Ohatra samy hafa ny voambolana ampiasaina amin’ny an-tsoratra sy ny am-bava ny fahaizana eo amin’ny lafiny fifehezanteny mpianatra afaka mamorana fehezanteny araka ny rafitra sy ny fitodika sahazan’ny hafatra tiana hampitaina no kendrena. Ohatra raha hanasongadina ny lazaina dia atao mivadi-drafitra ny fehezanteny.
Tsara anefa ny manamarika fa raha amin’ny fiheverana miralenta dia tokony ho nisarahany tamin’ny vadiny ny jaly sy ny herisetra, indrindra ara-tsaina nihatra taminy tao an-tokantrano, noho ny fitondran-tenan’ny vadiny. Tena tranga iray toherin’ny miralenta mihitsy mantsy ny herisetra mihatra amin’ny vehivavy amin’ny endriny rehetra. Kanefa moa safidy ny fiainana ka niaritra hatramin’ny farany i victoire rasoamanarivo, fa tsy nioitra. Herim-pom-behivavy izany, ary heverina fa mendrika halain-tahaka ho an’ny rehetra, saingy ilana fandanjalanjana izany, satria misy ny fetra tsy azo ihoarana. Fa mbola ahafantaran’ny olona an’i victoire ihany koa izy taranaka mpanjaka, nefa dia niantra sy nitsimbina manokana ireo madinika. Nanao asa soa fiantrana betsaka izy nandritra ny fiainany. Vehivavy toy izany no neken’ny fiangonana ho olontsambatra malagasy voalohany.
Voalohany, mila mampianatra ny fomba fanehoan-kevitra am-bava ny mpampianatra. Ireo fahalalana fototra tokony hilain’ny mpianatra no hampitainy amin’izany. Tokony homena sehatra foana ny mpianatra hampiasa ny am-bava. Manamarina izany i mackey 1977 179 52 manao hoe ny famerimberenana dia mivadika ho fahazarana rehefa averimberina ny fampianarana ny am-bava dia lasa fahazarana ka manjary miteraka ny fahaizana miserasera.
Ny katsaka dia voly misy maneran-tany ary mitana laharana voalohany amin ny famokarana fanampin-tsakafo misy. Isan ny manamarika ny filana azy amin ny olombelona izany ny fisiany vokatra eran-tany. Manomboka amin ny tahony sy raviny dia misy ilana azy avokoa, ireny azo atao sakafom-biby satria moa ny mpamboly dia mifanindran-dalana amin ny fiompiana. Ka ny vokatry ny famokarana katsaka eto dia azo atao sakafom-biby ireo raviny sy taolany tsy ilain ny olona ho ampiasaina. Ny voa madinika voa 100 izay milanja latsaka ny 10-20 g dia mety tsara hamahanana akoho amam-borona. Misy ihany koa totoina ny voan-katsaka ngeza mba ho potika azo atao sakafon ny akoho amam-borona. Anisany manampy betsaka amin ny famokarana hafa noho izy manome tsiron ny tany sady mihazona nofon-tany tsy ho lasan ny riaka mampitombo ny vokatra vary, katsaka, legiominezy , mampiakatra ny fidiram-bola mamokatra karazam-boly hiatrehana ny fiovaovan ny toetr andro mandrakotra sy miaro amin ny fikaohan ny riaka ny tany mamokatra rakotra legiominezy manatsara ny tsiron ny tany sady mitondra azota.
Mba hahafahana miditra tsara ao anatin’ny tontolon’ny fanadihadiana dia tsy maintsy fantarina manokana ny mombamomba ny kilasy faharoa ao amin’ny lisea mahitsy. Ho hita eto ny isan’ny mpianatra lahy sy vavy, ny taonany, ny sarangam-piainany ary ny momba ireo mpamerin-taona ao amin’ny kilasy faharoa.
Facteurs clés qui contribuent à la qualité de l’enseignement-apprentissage temps d’apprentissage, matériel pédagogique, environnement d’apprentissage, qualité de l’enseignement et de l’apprentissage. Des activités permettent d’augmenter le temps d’apprentissage de 100 à 200 heures par an activités parascolaires en dehors de classe et inscrites dans le pec des livrets d’exercices utilisant la méthode petits pas ont été produits. La participation des membres de la communauté se manifeste par le partage d’informations pendant l’ag par la mobilisation des facilitateurs communautaires en tant que volontaires. Après avoir exposé sommairement les éléments essentiels de la feffi dont sa définition, les jeux d’acteurs et les enjeux des collectivités territoriales, la présentation de ses partenaires respectifs, nous analysons dans le chapitre suivant les résultats centrés sur la gestion scolaire et la communauté.
Mandoko ny fahafaham-pon’ny mpiventy manoloana ny hatsaran’ny hira gasiny ny fanontaniana indroa misesy. Tiana hananan’ny mpihaino koa izany. Noho ny firongatry ny fihetseham-po dia teraka ny tsy fanarahana fitsipika manahoana, ry mpijery hira gasy ? Raha ny ara-pitsipika mantsy ny mpisolo manontany manao ahoana dia arahin’ny teny manondro ny zavatra anontaniana. Ny nandrasana dia hoe manao ahoana no fahitanareo ny hira gasinay, ry mpijery ? Tsy ny toetran’ny mpijery no anontaniana fa ny toetran’ny hira gasy, ka ny valiny izay efa ao amin’ny mpihaino dia tsara misy hypallage izany eto, sarin-teny fifamadiham-pamaritana 192. Tsapa fa tsy kisendrasendra ny tsy fanaraham-pitsipka fa maneho ny filaza manokan’ny mpiventy sy ny finiavana hihataka amin’ny mahazatra. Izany fihatahana izany dia anisan’ny maneho ny hakanton’ny hira gasy 193.
Eny àry tompoko, tsy fahafirin lava fe ka hivikina am-pampan-dalina, tsy fahafirin ny lava lela ka hangaika ny lemak ilempona ary na bevohoka ratsian- 475- kena aza tsy manaikitra omby am-pitsanganana fa ny tena izay misolo-tena ny fianakaviana avy aty amin ny tovolahy dia voatso-drano manao hoe raiso, sori-dohany ho anao ny hanao ny tera-bary hitondra ny tenin ny fianakaviana. Koa miala tsiny araka ny fombantsika malagasy fa ny tsiny hono toy ny rivotra ankadilalana ka tsinjovin-tsy hita, an-koditra vao mahangoly. Faly miarahaba 480- antsika tsy ankanavaka indrindra fa ianareo lafin-kavana lafin-kavan ny tovovavy ary dia mirary soa ho toy ny tendrombohitr ambohimanoa anie isika, ka sady endrik antananarivo no tratry ny zato taona mitsingeringerina. Izany no ela fa ny amin ny anton-dia. Lasa ny fahazazan izato tovolahy nomenareo toerana manokana izato, ka dia niresaka tamin ny ray aman-dreny sy ny 485- fianakaviana izy fa any amoron alaotra fararanon-jozoro, ny amoron itasy fararan-tatamo ary ny moron imamo, fararanon-tapia eto amin ity toerana ity kosa fararanom-pitiavana. Koa sady te hanaja ny ray aman-dreny ny tovolahy no te hioty izany fitiavana izany. Tonga aty rasoloniaina jean na i solo, araka ny fahalalantsika azy zanaky rasolomanana sy rasoatiana 490- georgette avy any avarabohitra, atsy avaratra kely ihany, hangataka ho vadiny ny zatovovavy harimanana raivotsifoy, zafin i dadabe rabibisoa ary zanaky randriamanana sy razanany. Mangataka am-panajana ny tovolahy tompoko ka miandrandra valim-pitia. Ary dia manolotra avy hatrany ny solom-bodiondry, hajam-bolana sy voninahitra ho an ny ray aman-dreny.
Nahita azy nanao izany àry ianao, tambanin’ny hazo inona, tao an-tanimboly no nahitanao azy? Tambanin’ny lentisika , hoy io namaly. Ary tamin’ny faharoa kosa dia hoy i daniela lazao ahy, ry lay ’ngahy tambanin’ny hazo inona no nahitanao azy niresaka? Dia hoy io namaly tambanin’ny oaka daniela xiii, 54,58,62 nihorika ny vahoaka nanatrika, fa vaky ny laingan’izy roa lahy, ka velona ihany i sozana, fa izy roa lahy no novonoina. 296
Ohatra ny nisamborana ireo mpikambana tao aminrny v. V. S. Ny taona 1916 sy ny nandefasa an-tsesitany azy ireo ny krizy ekônômika lehibe naneran-tany taminrny taona 1929 ny nahazoanrnymalagasy ny fahaleovantena taminrny taona 1960 ny fihetseham-bahoaka notarihinrny mpianatra izay notohananrny mpiasa rehetra taminrny 1972.
Fampiasana fanontaniana mirakitra valiny, fanontaniana no atao kanefa efa fantatra ny valiny andrasana na koa efa ao an-tsain’ny itenenana. Fomba fanehoan-kevitra tsotra saingy atao miendrika fanontanianana mba hafonja kokoa ka handresy lahatra. Ohatra ny vola! Ireo fahavaloko! Namaky ady tamin-dravola aho, saingy tsy hitako intsony izay hirika azo amelezana azy! Fanabeazana ve? Inona no azo antenaina aminy, raha ny sekoly natokana ho an-jazalahy fahagolan-tany aza naravona ho an-jazalahy sy zazavavy ankehitriny, noho ny herin-dra-vola? Satria mazava ho azy fa ny vola miditra no
Sivy ny mpivarotra ara-dalana ao antananambo. Avy any toamasina no akana entana. Olona karamaina no mitatitra azy. Ireo mpivarotra ireo no mamatsy ny mponina amin’ny entana ilaina andavanandro toy ny solika fandrehitra, ny savony, ny sira, ny lamba isan-karazany, ny fanaka sy fitaovana ampiasaina an- dakozia sy ny an-tokantrano.
Zahao rajemisa raolison, efa voalaza, tak.38 86 nisy nandoro koa anefa ny lapan’andafiavaratra tamin’ny taona 1976, ka tsy tafaverina tamin’ny endriny taloha indray raha tsy tamin’ny taona 1996, ka notokanana indray ho fanamarihana ny faha 100 taona nahafatesany.
Raha toa ka manao ezaka ny mpampianatra taranja malagasy mandrefy manombana, na mitsapa ny fahalalana tafita any amin’ny mpianatra amin’ny fotoana rehetra mety hanatanterahana izany, dia azo antoka fa hihatsara ny vokatry ny fampianarana izay atao, ary mety hahita vokatra mampitolagaga mihoatra noho izay nandrasana aza.
Mitovitovy avokoa ny olana miseho amin’ny fanatanterahana tetikasa. Toa efa lasa raikipohy mihitsy ny hoe na manome feno na tsy manome mihitsy. Tsy misy tetikasa fampandrosoana manaiky hanome 100 izany anefa fa tsy maintsy misy hatrany ny fandraisana anjaran’ny mpahazo tombontsoa. Fizarana azy ireo hahaleotena tsikelikely izany, amin’izay rehefa tapitra ny tetikasa, dia afaka manohy samirery ny ezaka natombony ny mpahazo tombontsoa.155 ny ray aman-dreny efa niroso tamin’ny fampianaran-jaza izany, dia tokony tsy hijanona raha tsy efa mahatafita, raha toa ka tsy niantehitra tafahoatra tamin’ny hafa. Mifanohitra amin’izany anefa ny zava-misy eo amin’ny fanabeazana ny ankizivavy ka tsy mahatomombana ny fanabeazana azy an-tsekoly, satria sady tsy marisika hampiana-jaza mihitsy ny ray aman-dreny noho ny tsy fahampian’ny enti- manana.
Nirodorodo nanao izany taloha. Marihinay fa hovahavahana ao amin ny fizarana fahatelo ny anton izany fiovana eo amin ny fomba fiasan ny rafitra izany. Ny zava-misy tamin ireo famadihana telo kosa toy ny f2, f3, f5 dia tsy nanolotra omby fa nosoloana vola ny omby. Amin ny fanolorana io vola io diamisy ady varotra satria io vola solon ny omby io no solon ny nofon-kena mitam-pihavanana ka tsy maintsy mahazo anjara ny tsirairay. Araka izany, vola ampy hozaraina amin ny isan- tokantrano ao anaty rafitra no atolotr ireo fianakaviana tsy manome omby. Ohatra, ny f2 nanolotra vola 150000 ariary, ny f3 nanolotra vola 170000 araiary, ny f5 nanolotra vola 120000 ariary. Ny fanamarihana nataonay tamin ny vola anjaran ny isan- tokantrano no nahalalana fa manodidina ny 100 ariary eo no anjaran ny tokantrano tsirairay ao anaty rafitra. Izany hoe, mitovy sanda amin ny dinam-pokonolona ho fanampiana ny tompon-draharaha ny vola solon ny omby anjaran ny mpiray kibon omby vokatr izany, raha fianakaviana manan-katao no tsy manolotra omby dia tena tsy eken ny mpiray kibon omby ka angatahana mihitsy ny omby. Ny fangatahana toaka kosa dia tsy anavahana fari-pananana fa tsy maintsy manolotra toaka ho an ny mpiray kibon omby ny fianakaviana hamadi-drazana. Ireo fianakaviana tsy manolotra omby ireo dia tsy manan-jo hametraka andraikitra amin ny mpiray kibon omby tsy mandà izay asa hosahanina ankoatra ireo fomba mikasika ny razana akory ny mpiray kibon omby na dia tsy mahazo omby aza kanefa henatra ho an ny tompon-draharaha izany satria ny asa sandaina ka aleo mangata-tso-drano, ny tso-drano zava-mahery rahateo, hoy ny finoan ny ntaolo araka izany, manana anjara toerana lehibe amin ny fanatontosana fomban-drazana ny mpiray kibon omby raha mahazo omby. Ohatra, ilazana mialoha raha hametrahana andraikitra, izany hoe hanolotra omby ho azy ireo. Ho an ny f4 dia nampilaza tapa-bolana mialoha ny lanonam-pamadihana ny mpiray kibon omby ny f1 kosa dia herinandro mialoha ny lanonam-pamadihana no nilaza ny fikasany tamin ny mpiray kibon omby hafa kosa no nitranga raha tsy nahazo omby izy ireo. Ohatra tao amin ny f3, f2, f5 izay nanolotravola ho solon ny omby dia taorian ny filazana ny havana aman-tsakaiza tiana, izany hoe telo andro mialoha ny lanonam-pamadihana vao nampiatso ny solon- tenan ny mpiray kibon omby rehefa izany, ireo solon-tenan ny lehiben ny mpiray kibon omby nidinika niaraka tamin ny fianakaviana ireo indray no nilaza tamin ireo mpiray kibon omby nanao hoe dia mampilaza aminareo e rakoto anarana foronina ihany sy ny
Tatitra an-gazety hariliva r. In ino vaovao, gazetim-paritra, loharanom-baovao. Fietsenana. Htm le 29 oktobra 2014. Momba ny fanimbazimbana ny fomba anororo niteraka savorovoro teo amin’ny fiarahamonina ny resaka fanotana fady ny fomban- tanin’anororo amparafaravola. 23 juin 2011. Olana goavana izay mihatra ao alaotra mangoro tokoa ity toe-draharaha ity satria mihatra amin’ny fiainan’ny mponina ankapobeny. Sarotra io toe-daraharaha io, kanefa tsy maintsy hitadiavana vahaolana haingana. Raha tsiahivina dia lonilony teo amin’ny nampiakaran’ny mpino tamina finoana zandriny iray kisoa izay fadin-drazana tao an-tanàna no nahatonga azy io ary niafara tany amin’ny fitsarana. Afaka anefa ity notorian’ny fokonolona satria tsy nisy ny vesatra nitazonana azy. Nitohy, araka izany, ny olana ka nahatonga ny fitarainana am-pahibemaso nataon’ireto voaotafady tany amin’ny lehiben’ny faritra tamin’ny fifampiarabahana nahatratra ny taona 2011 tao tanambe.
Ny zazalahy dia lehilahy, eo ho eo amin’ny 25 ka hatramin’ny 40 taona fa mbola tsy tafiditra amin’ny sehatra maha olom-be. Ny zazalahy no irakiraka eo an-tanàna, miara-miasa amin’ny borisomotra izy amin’ny asam-pokonolona rehetra. Maka kitay sy miandraikitra izany koa izy raha misy lanonana atao na an-kafaliana na an-karatsiana. Izy ireo koa no iraka mahandro sakafo ho an’ny mpivory eny ivato raha misy fivoriana. Izy ireo ihany koa no mpitady trano sy mpamahana ny vahiny tonga mamonjy hafaliana na fahoriana, izy ireo ihany koa no mpandevina raha misy maty.
Ny lafiny fiarahamonina mbola azo fehezina amin’ny teny hoe fikorontanana ihany koa no hita teo anivon’ny fiarahamonina. Nikorontana ny toetr’andro noho ny fahasimban’ny tontolo iainana nisy ny fiakaran’ny mari-pana tafahoatra toy ny tany erôpa 40-44 c , manao sesilany ny horohoron-tany sy ny loza voajanahary isan-karazany izay nanova zavatra betsaka teo amin’ny fiainan’izao tontolo izao. Mikorontana ihany koa ny fiarahamonina noho firohatry ny asa fampihorohoroana sy ny fanafihana vokatry ny ady an-trano sns. Ary farany, mirongotra ny areti-mandoza toy ny sida indrindra any amin’ny tany mahantra. Raha tontolom-piainam-piarahamonina tsy nahitana filaminana toy izany no nisy tany ivelany, handeha hitodihana kosa izay nitranga teto madagasikara.